Peroksid

Peroksidi su spojevi koji sadrže kisik u oksidacionom stanju minus jedan (-1). Karakteristično je da imaju vezu kisik-kisik, pa je formula peroksid-iona O22-. Neki metali kao npr. natrij i barij grade čvrste perokside.

mini|Struktura vodik-peroksida

 Važniji peroksidi 

 Barij-peroksid (BaO2) dobija se zagrijavanjem elementarnog barija s kisikom pri pritisku od 0,3 MPa. Upotrebljava se za dobijanje razrijeđenih otopina vodik-peroksida i kao nosilac kisika za paljenje zapaljivih masa.

 Vodik-peroksid (hidrogen-peroksid, H2O2) je bezbojna tekućina koja se vrlo lahko raspada, a nečistoće, prašina i svjetlost ubrzavaju raspadanje. Zbog toga se mora čuvati u tamnim bocama s dodatkom H3PO4, mokraćne ili barbituratne kiseline koji inhibiraju utjecaj katalizatora. S vodom se miješa u svim omjerima, lahko otpušta kisik pa djeluje kao jaki oksidans. Na tržište dolazi kao 3% ili 30% vodeni rastvor. Upotrebljava se kao sredstvo za bijeljenje, oksidaciju i dezinfekciju u hirurgiji. Vodik-peroksid (H2O2) se industrijski dobija anodnom oksidacijom 50%-tne sulfatne kiseline.

 Također pogledajte 
 Oksid
 Superoksid

Reference

Vanjski linkovi

Kategorija:Peroksidi